fi fi en fi fi fi fi fi en fi fi de fi pt fi fi hu it fi fi fi fi fi fi fi fi fi fi fi fi pt fi fi ur fi fi fi fi fi fi it fi fi fi fi fi fi fi fi fi fi fi fi id fi en fi fi fi fi fi fi fi it fi fi fi fi en tr fi es en en fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi en en fi fi en en fi fi fi fi fi fi fi fi fi it fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi en fi en fi fi fi fi fi
Ruoka- ja juomaratkaisut | VTT
Artificial intelligence (AI) & Big Data
Vaihda kieltä, nykyinen kieli: Finnish FI
Open a VTT clock Main Menu Sulje
Time is not loaded yet
Elintarvikkeisiin ja juomiin liittyvä tutkimus- ja kehitystyö mahdollistaa siirtymisen kestävän kehityksen mukaiseen ruokajärjestelmään sekä räätälöityihin valmistusprosesseihin, jotka tukevat yksilön hyvinvointia. Tutkimuksen ydin on kasvimateriaalien ja innovatiivisten bio- ja prosessiteknologioiden hyödyntämisessä ruokaprosessien uudistamiseksi.
Olemme kehittäneet innovatiivisia teknologioita uusien kaurapohjaisten tuotteiden luomiseksi.
Valjastimme bioteknologian monipuoliseksi työkaluksi tulevaisuuden ruoka- ja juomakehitykseen solumaataloudesta maistuvaan olueen asti.
Kehitämme ketterää yksilöllistä ruoanvalmistusta helpottamaan terveellisiä ruokavalintoja kuluttajan arjessa.
Autamme yhteistyökumppaneitamme siirtymään kohti kestävän kehityksen mukaista ruokajärjestelmää ja räätälöityjä ruoka- ja juomaratkaisuja, jotka tukevat yksilön hyvinvointia. Tutkimus- ja innovaatiopalvelumme keskittyvät teknologioihin ja ratkaisuihin, joilla voidaan hyödyntää kasvi- ja sivuvirtoja elintarvikeraaka-aineina. Kehitämme bioprosesseja, joilla ruokaprosesseja voidaan tehostaa ja uudistaa. Lisäksi kehitämme täysin uudenlaisia ruoanvalmistusprosesseja, jotka avaavat toimialoja ylittäviä liiketoimintamahdollisuuksia.
Olemme huippuosaajia kasvipohjaisten ruoka- ja juomainnovaatioiden kehittämisessä aina raaka-aineiden analysoinnista pilot-mittakaavan testaus- ja kehitystoimintaan.
Visiomme on, että kasvipohjaisten elintarvikeinnovaatioiden myötä eläinproteiinien käyttö vähenee Euroopassa asukasta kohden 20 prosenttia vuoteen 2025 mennessä. Vuoteen 2035 mennessä näemme, että solumaatalouden tuotteet ovat vakiintuneet ruokavalioomme ja ruoan yksilöllinen valmistaminen on osa elintarviketeollisuuden liiketoimintaa.
Kasvipohjaiset elintarvike- ja juomaratkaisut
VTT:n ydinosaamista ovat kasvimateriaalien muokkaus ja kasvipohjaisten elintarvikkeiden ja käymisteitse valmistettujen juomien, erityisesti oluiden, kehittäminen. Asiantuntemuksemme kattaa kaiken raaka-aineiden ymmärtämisestä lopputuotteiden kehittämiseen ja tutkimiseen. Meillä on sekä laboratorio- että pilot-mittakaavan tutkimustilat sekä kattavat analyysipalvelut, joihin sisältyy aistinvarainen ja kuluttajatutkimus.
Kehitämme teknologioita ja prosesseja sivuvirtojen (esim. leseet, puristekakut, mäski) ja vähäarvoisten raaka-aineiden (esim. roskakala) hyödyntämiseen.
Meillä on ainutlaatuiset jauhatus- ja kuivafraktiointitilat, bioteknistä osaamista raaka-aineiden muokkaamiseksi sekä kattava laitteisto viljaruokaprosessien tutkimiseksi ja kehittämiseksi.
Tarjoamme pilottikäyttöön tarkoitettuja mallastus- ja panimolaitteitamme raaka-aineiden, käymisorganismien ja prosessiolosuhteiden käytön optimointiin sekä uusien juomien kehittämistä varten.
Bioteknologia ja bioprosessit ruoantuotannossa
VTT tarjoaa huippuluokan teollisen bioteknologian osaamista, joka mahdollistaa mikrobien ja entsyymien hyödyntämisen ruokien ja juomien kehityksessä sekä siirtymisen solumaatalouden ratkaisuihin. Palvelut kattavat mikrobien ja entsyymien seulonnan, muokkauksen, pilot-mittakaavan tuotannon ja sovellustestauksen. Hyödynnämme huipputasoisia kantojen kehitys- ja proteiinintuotantotyökalujamme. Uusien solumaatalousratkaisujen luomiseksi kehitämme teknologioita, joilla mikrobeja ja soluviljelmiä voidaan hyödyntää ruoaksi kelpaavan biomassan ja ainesosien tuotantoon.
Asiakkaamme hyötyvät laajasta kantakokoelmastamme, jossa on useita eri kantoja bakteereja, hiivoja, sieniä ja kasvisoluja.
Entsyymit ja mikrobit ovat keskeisiä työkalujamme, kun kehitämme ruoantuotantoa, uusia innovatiivisia raaka-aineita ja elintarvikkeita.
Käytämme geenimuuntelusta vapaita menetelmiä kehittäessämme parempia kantoja panimo- ja elintarvikekäyttöön.
Ketterää ruoan valmistusta yksilöllisiä ruoka- ja ruokailupalveluita varten
Tarjoamme monialaista asiantuntemusta, joka mahdollistaa monimuotoisen tiedon keräämisen toimijaverkostolta sekä tiedon analysoimisen ja hyödyntämisen älykkään, kestävän ruoan tuotantojärjestelmän kehittämiseksi. Yhdistämme prosessikehityksen informaatio- ja mittausteknologiaan, jonka avulla kehitämme räätälöityjä ruoan tuotantokonsepteja- ja prosesseja. Tavoitteenamme on lisätä yksilöllisiä, terveellistä ruokailua ja hyvää elämää edistäviä ruokailukokemuksia ja siihen liittyvää liiketoimintaa.
Kehitämme innovatiivisia mittausteknologioita, jotka keräävät tietoa ympäristöstä ja ihmisistä.
Keskitymme datan louhintaan ja analysointiin, mikä mahdollistaa uusien prosessien suunnittelun teollisuuden ja kuluttajien rajapintaan.
Tutkimme uudenlaisia yksilöllisiä ruoanvalmistus- ja palvelukonsepteja edistämään ihmisten terveyttä ja hyvinvointia.
Kehitämme elintarvikeraaka-aineita ja -prosesseja yksilöllistä ruoanvalmistusta varten; esimerkiksi räätälöityyn välipalatuotantoon (leivottu, lusikoitava, juotava).
Hyödynnämme automaatiota mekatroniikan- ja robotiikkateknologian avulla.
The craft and science of low-alcohol brewing & new functional beverages
Get ready for agile food
Ruoan kysyntä kasvaa samaa vauhtia kuin maailman väestömäärä. Ruoantuotannon on oltava paitsi tarpeeksi tehokasta myös ympäristöä vähemmän kuormittavaa. Haaste on valtava, mutta harppauksia oikeaan suuntaan on jo otettu.
Me VTT:llä kehitämme uusia, kestävästi tuotettuja funktionaalisia kasvipohjaisia biomassoja, uutteita ja molekyylejä, joita voit hyödyntää omissa sovelluksissasi.
Proteiinien muokkaus ja tuotanto
Kehitämme maailmanluokan proteiinintuotantojärjestelmiä, joissa hyödynnetään mikrobeja, kasvisoluja ja kasveja. VTT kehittää uusia entsyymejä ja muita proteiineja eri käyttötarkoituksiin, kuten biojalostamoihin, elintarvikkeisiin, lääkkeisiin tai sellun, kemikaalien ja materiaalien tuotantoon
VTT CellularFood kehittää ja pilotoi uudenlaisia kestäviä elintarvikeratkaisuja
Tulevaisuuden elintarvikeratkaisuja kehitetään tänään! VTT CellularFood -palvelu auttaa yrityksiä tuottamaan räätälöityjä bioteknologiaan perustuvia elintarvikeratkaisuja. Me kehitämme uusia ruoantuotantomenetelmiä ja niiden sovellettavuutta teollisuuden ja kuluttajien tarpeita vastaavaksi.
Aiheeseen liittyvät uutiset ja tarinat
Panostus tunnetaitoihin näkyi parannuksena henkilöstökyselyssä – VTT koulutti 200 johtajaansa tunnetoimijuudessa
Auringonkukkaöljyn tuotannon sivuvirroista saadaan maukkaita vaihtoehtoja lihalle
Tuore selvitys: Uusien ruoantuotantoteknologioiden käyttöönotto veisi Suomea vauhdilla kohti ilmastotavoitteita, mutta ei ilmaiseksi – rahoitusmalleja, lainsäädäntöä ja osaamista uudistettava
Strategiamme on luoda eksponentiaalista toivoa tieteeseen perustuvien innovaatioiden avulla
Tuomme yhteen ihmiset, yritykset, tieteen ja teknologian ratkaistaksemme aikamme suurimpia haasteita. Näin luomme kestävää kasvua, työpaikkoja ja hyvinvointia. Synnytämme systeemisiä ja teknologisia läpimurtoja, jotka voivat muuttaa maailmaa. Vaikuttavuus syntyy aina yhteistyössä asiakkaiden kanssa.
Tavoitteemme on tuoda eksponentiaalista toivoa maailmaan, jonka täytyy vastata ilmastokriisiin, taata resurssien riittävyys, uudistaa teollisuutta, taata kokonaisturvallisuus ja mahdollistaa hyvä elämä kaikille.
Tule rakentamaan tulevaisuutta VTT:llä
Haluatko olla mukana luomassa uutta ja ratkomassa aikamme merkittävimpiä globaaleja haasteita? Kiehtooko soveltava tutkimus, tiede ja teknologia? Tule rakentamaan tulevaisuutta VTT:llä.
Näin ratkomme tulevaisuuden haasteita yhdessä
Autamme asiakkaitamme luomaan uutta liiketoimintaa ja ratkomaan globaaleja haasteita tieteen ja teknologian avulla. Yhteistyömme avulla teet kestävää tulevaisuuden bisnestä ja pääset mukaan huippuluokan kotimaisiin ja kansainvälisiin innovaatioverkostoihin.
Löydä lisää tietoa VTT:stä
Tilaamalla uutiskirjeemme saat viimeisimmät tutkimustulokset, teknologiamahdollisuudet ja tulevat tapahtumat suoraan sähköpostiisi.
© Teknologian tutkimuskeskus VTT Oy 2022